timothydillan/balinese-cpt-corpus huggingface dataset:
Bangladesh (basa Bénggala: বাংলাদেশ Bangladesh, kaucapang [ˈbaŋladeʃ], artosnyané "negara Bénggala") utawi Républik Krama Bangladesh (গণপ্রজাতন্ত্রী বাংলাদেশ Gônoprojatontri Bangladesh) inggih punika negara sané magenah ring Asia kidul. Bangladesh kailehin olih negara India, Myanmar miwah Celukan Bénggala. Bangladesh punika jimbarnyané 147.570 km2 tur akéh kramannyané 162.951.560 diri. Punika mawinan Bangladesh kasengguh pinaka silih tunggil negara sané kramannyané pinih padet ring jagaté. Ibukotan Bangladesh inggih punika Dhaka. Wénten luah akéh ring Bangladesh; taler segara sané pinih lantang miwah alas bangau sané pinih jimbar ring jagaté.

Pustaka

B
Bangli (aksara Bali: ᬩᬗ᭄ᬮᬶ) inggih punika kecamatan miwah Ibukota Kabupatén Bangli, Propinsi Bali, Indonésia. Kecamatan Bangli jimbarnyané 56,26 km2.

Geograpi

Wates wewidangan
Kecamatan Bangli madué wates wewidangan inggih punika:

Krama
Akeh kramanyané ring kecamatan Bangli kirang langkung 50.481 diri sané kakepah dados 25.410 lanang miwah 25.070 isteri tur sex ratio 101. Akeh kepala kulawargané 14.631 KK sané madué rata-rata 3 diri/KK.

Pamréntahan

Wawengkon Administrasi
Kecamatan Bangli kakepah dados 5 désa miwah 4 kelurahan, inggih punika:

Désa
Bunutin
Kayubihi
Landih
Pengotan
Taman Bali

Kelurahan
Bebalang
Cempaga
Kawan
Kubu

Pustaka

Pranala jaba
Situs Resmi Kabupatén Bangli
BPS Kabupatén Bangli
Situs Resmi Kecamatan Bangli
Prodeskel Binapemdes Kemendagri
Bangun Pemudi-Pemuda inggih punika silih tunggil gending nasional Indonésiané. Gending punika karipta olih Alfred Simanjuntak, tur kaanggén ri tatkala nyanggra rahina kamahardikaaan Républik Indonésia taler ring rahina Sumpah Pemuda, nyabran awarsa ring tanggal 28 Oktober.

Partitur

Lirik Gending
Bangun pemudi pemuda Indonésia/
Lengan bajumu singsingkan untuk negara/
Masa yang akan datang kewajibanmu lah/
Menjadi tanggunganmu terhadap nusa/
Menjadi tanggunganmu terhadap nusa/

Sudi tetap berusaha jujur dan ikhlas/
Tak usah banyak bicara trus kerja keras/
Hati teguh dan lurus pikir tetap jernih/
Bertingkah laku halus hai putra negri/
Bertingkah laku halus hai putra negri.

Pustaka

Pranala jaba
Lagu Wajib di situs Organisasi.org
lirik lagu
Audio Digital

Gending nasional Indonésia
Gending Indonésia
Banjar inggih punika pah-pahan administratip ring Bali, genahnyané ring sor désa, mapaiketan sareng désa dinas, pateh sakadi Rukun Warga. Banjar pinaka panunggalan krama sané madué wates-wates wewidangan sané prasida ngatur miwah ngurus makasami indik krama banjar. Malarapan antuk adat istiadat sané sampun kaangkenin miwah kasinggihang ring sistem negara Indonésia.

Duké riin para krama Baliné makasami kantun ngutamayang asil-asil ring kahuripan sakadi asil mamacul utamanyané padi, kawigunan banjar sané anyar wantah ngurus pamargin toya ring sawah para krama kawastanin subak, majeng ring jadma sané ngranjing dados krama banjar. Ring panglimbak jagaté mangkin, kawigunan banjar sampun nglimbak miwah sayan nincap kantos ngurus makasami parindikan administratip sakadi makarya KTP, Kipem utawi indik lianan sané mapaiketan sareng upacara adat.

Suratan

Banjar
Pembagian administratip
Bali
Barong inggih punika silih tunggil kesenian balih-balihan sané wénten ring Pulo Bali. Barong punika igel-igelan tradisional Bali sané kacihnayang olih topeng tur penganggé sané kaanggén olih asiki utawi kakalih jadma sané jagi ngigelang igelan punika. Ketahnyané Barong puniki kaigelang ri tatkala ngalaksanayang sesolahan Calonarang. Ring Bali wénten makudang-kudang soroh Barong, sakadi Barong Ket, Barong Bangkal, Barong Asu, Barong Macan, Barong Gajah, Barong Sampi, Barong Singa, Barong Landung, Barong Brutuk, Barong Blas-blasan, Bar-ong Gagombrangan, Barong Saé, Barong Jaran, Barong Menjangan, miwah Barong Dawang-Dawang. Riantara makasami Barong punika, Barong Ket pinaka soroh Barong pinih akéh kawéntenan ipun ring sawilang désa ring Bali.

Galeri

Pustaka

Budaya Bali
Sesolahan
Warisan Budaya Takbenda Propinsi Bali
Basa Arab (basa Arab: العَرَبِيَّة‎ al-ʻarabiyyah [ʔal.ʕa.ra.ˈbij.jah]) inggih punika basa sané masoroh basa-basa Semit Tengah. Linguis makéh sané cumpu, yéning basa Arab mawit saking abad ka-1 ngantos nganti ka-4 SM. Ngantos rahinané mangkin, basa punika sampun dados lingua franca ring makasami jagat Arab.

Aksara ring basa Arab

Negara sané nganggén

Afghanistan
Aljazair
Arab Saudi
Bahrain
Chad
Djibouti
Eritrea
Irak
Komoro
Kuwait
Lébanon
Libya
Maroko
Mauritania
Mesir
Oman
Pakistan
Qatar
Somalia
Sudan
Suriah
Tunisia
Uni Émirat Arab
Yaman
Yordania

Pustaka

Arab
Basa Bali (aksara Bali: ᬩᬲᬩᬮᬶ) inggih punika silih tunggil basa sané rumasuk soroh basa Austronésia (kasambat rumpun bahasa Austronesia ring basa Indonésia). Basa Bali kaanggén olih semeton Bali ring sajeroning miwah sajabaning nusa Bali, upaminyané ring Lombok miwah Jawa Kangin. Akéh panutur basa Bali punika sawatara 3,3 yuta diri (manut sénsus warsa 2000); panutur punika nganggén basa Bali pinaka basa asli utawi basa ibu. Akéhan kramané sané mabasa andap, tur maliha akéh sané ririh mabasa Indonésia.

Basa Bali punika madué undag-undagan sané mawasta sor singgih basa. Sor singgih basa taler kabaosang anggah ungguhing basa, taler kaangkat kabaos unda-usuk basa. Sakéwanten sané lumrah kabaos ring désa pakraman inggih punika sor singgih basa. Basa Bali wénten pepalihannyané minakadi:
Basa Bali Alus. Basa Alus utawi basa singgih inggih punika basa sané kanggén nyungjungang utawi nyinggihang. Basa Bali Alus madué makudang-kudang soroh sekadi ring sor puniki:
Basa Bali Alus Singgih (a. si), kaanggén yéning nutur sareng sulinggih (brahman), sang sané namong jagat, pejabat sané mapangkat, tur jatma sané utama.
Basa Bali Alus Madia (a. ma), kaanggén yéning nutur nganggén basa alus, nanging nénten uning napiké sané katuturang punika patut kaluhurang utawi kasorang.
Basa Bali Alus Mider (a. mi), marupa basa alus sané ngrias kawigunan ipun ri kala mabebaosan marep ring wangsa sané tegehan utawi ring wangsa andapan sané patut jungjungang.
Basa Bali Alus Sor (a. so), kaanggén olih para jana yéning nuturang utawi nyambatang déwék ipun ri kala nutur saréng semeton sané kaluhurang. Basa alus sor kaanggé ngandapang raga ri kala matur–atur ring wangsa sané tegehan utawi sané patut singgihang. Kruna sané kaanggé matur marupa kruna alus sor.
Basa Bali Mider/Madia, kaanggén yéning ngobyahin majeng ring banjar, sekolah, miwah genah lianan sané makéh kramané drika. Basa puniki pangrasannyané nénten singgih utawi kasar, nanging basa punika kaanggén nyinggihang sang sané patut singgihang, tur wangsa andapan (jaba/kawula) lan anak sané durung kauningin.
Basa Bali Andap utawi Kapara, kaanggén ri tatkala nutur saréng timpal, semeton gelah, tur anak sané sampun kauningin saking dumunan.
Basa Bali Sor, inggih punika basa sané kaanggén mabebaosan marep ring sang sané kabaos; wangsa andapan, sesamén wangsa jaba, utawi pasawitran sané luket utawi ri kala maiyegan utawi marebat.
Basa kasamén/kapara (b. s), kruna lingganipun saking sami, polih panganter ka- rauhin pangiring -an dados kasamian, kasandiang dados kasamen. Dados basa kasamen artinipun basa sor sané dados kaanggén sareng sami saha wirasanipun nénten nyinggihang maliha ngandapang
Basa Bali Kasar (b. k), Basa kasar puniki taler marupa basa sor, sané katibakang marep ring pasawitran sané luket utawi ri kala maiyegan.

Fonologi

Vokal
Wénten 6 vokal ring Basa Bali:

Konsonan
Wénten 18 konsonan ring Basa Bali:

Galéri

Pustaka

Bali
Bali
Basa Finlandia (suomi wiadin suomen kieli) ento basa ané masuk di soroh basa-basa Finik ané kaanggon olih kuang-lebih 5,5 yuta anak di Finlandia. Basa Finlandia ento dadi silih tunggal uli duang basa resmi di Finlandia ajak basa Swédia. Basa Finlandia masih dadi basa resmi minoritas di Swédia .

Pustaka

Finlandia
Basa Gujarat (Gujarati, ગુજરાતી) inggih punika basa Indo-Arya sané kaanggén ring India kulon, utamannyané ring pradésa (negara bagian) Gujarat. Basa Gujarat mawit saking Basa Gujarat kuna (kirang-langkung 1100 - 1500 M). Ring India, basa Gujarat sampun kadadosang basa resmi pradésa Gujarat miwah ring gumi fédéral Daman, Diu, Dadra miwah Nagar Haveli. Basa Gujarat inggih punika basa pinih ageng ka-6 ring India miwah sané ka-26 ring sajebag jagaté. Basa Gujarat kaanggén olih 55,5 yuta diri, inggihnyané 4,5% saking makasami kraman India.

Pustaka

Gujarat
Basa Hindustani utawi Hindi-Urdu inggih punika basa asli saking India kalér, sané dados lingua franca miwah silih tunggil basa pinih ageng ring India miwah Pakistan. Akéh krama nésané nganggé basa Hindustani kirang-langkung 329 juta diri, inih akéh ring India, Pakistan, Népal miwah Fiji.

Pustaka

Hindustani
Basa Inggris ento basa asli uli pulo Inggris, sané suba dadi lingua franca ring makejang guminé. Basa Inggris masoroh basa Jermanik kauh. Basa Inggris kaanggon pinaka basa pretama ring gumi liu, ngranjing Inggris, Amérika Serikat, Irlandia, Kanada, Australi, Afrika Selatan miwah Selandia Anyar kuang-lebih olih 360 yuta diri muah kaanggon pinaka basa ping dua olih 380 yuta diri ring makejang guminé jani.

Basa Inggris nglimbak simalu ring Krajan Anglo-Saxon Inggris miwah ring wewidangan sané jani ngwangun Skotlandia kelod kangin. Disubané nglinggahang Britania Raya ring abad ka-17 miwah ka-20 sangkaning Imperium Britania, basa Inggris nglimbak pesan ring jagaté. Lenan tekén ento, liu anaké nganggon basa Inggris masi sané ngawinang nglimbak budaya miwah teknologi Amérika Serikat sané ngebekin ring pantaraning abad ka-20. Ento awinan basa Inggris dadi basa sané utama ring jagaté.

Yén alih uli lelintihané, basa Inggris mawit uli leburnyané makudang kudang dialék sané mapaiketan, sané jani kakenal pinaka basa Inggris Kuno, sané kaaba uli pasisi kangin Pulau Britania olih krama Jermanik (Anglo-Saxons) dugas abad ka-5; kruna English''' mawit uli parinama Angles. Wong Anglo-Saxons ene sané mawit uli wewidangan Angeln (sané jani Schleswig-Holstein, Jerman).

Pustaka

Lis pustaka

Pranala jaba

Umum
Laporan Ethnologue - bahasa Inggris
BBC - Radio 4 - Routes of English
Penjelasan singkat mengenai penggunaan tense
English Grammar Online - latihan, penjelasan dan permainan gratis
TEFL - Teaching English as a Foreign Language'' - informasi mengenai pengajaran Basa Inggris sebagai Basa Asing
Konsep Asas Basa Inggeris
LanguageMonitor - Lembaga pengawas pemakaian bahasa Inggris kontemporer
Perkembangan Basa Inggris

Kamus
WordWeb
More than 20000 English words recorded by a native speaker
Cambridge Dictionary
Longman English Dictionary

Esai
Belajar Menulis Essay Basa Inggris
How to Write an English Essay
How To Write an Essay
How to Write a Great Essay Quickly

Intonasi
Example English intonation + audio

Basa Jermanik
Basa ring Britania Raya
Basa ring Inggris
Basa ring Amérika Serikat
Basa ring Australia
Basa ring India
Basa ring Afrika Selatan
Basa ring Nigeria
Basa ring Singapura
Basa ring Rwanda
Basa ring Kenya
Basa ring Eswatini
Basa ring Irlandia
Basa ring Fiji
Basa ring Kanada
Basa ring Malaysia
Basa ring Namibia
Basa ring Papua Nugini
Basa ring Lesotho
Basa ring Kamerun
Basa ring Botswana
Basa ring Selandia Baru
Basa ring Zambia
Basa ring Filipina
Basa ring Sierra Leone
Basa ring Pakistan
Basa ring Guyana
Basa ring Zimbabwe
Basa ring Palau
Basa Inggris
Basa ring Vanuatu
Basa ring Malawi
Basa ring Mauritius
Basa ring Uganda
Inggris
Basa Jawa ento basa asli anak pribumi pulo Jawa tengah miwah kangin muah pasih kaja Jawa kauh miwah sekaa anak Jawa sané ada di makejang gumi, buka Suriname ajak Kalédonia Baru. Basa Jawa masoroh basa Austronésia miwah dadi basa paling gedé sorohné ento, kuang-lebih liuné 100 yuta panutur asli basa Jawa.

Verba
GEN:genitif
LOC:penanda lokasi
TR1:transitif I, aplikatif
TR2:transitif II, kausatif
Paradigma verba bahasa Jawa baku dapat diringkaskan sebagai berikut:

Pustaka

Cutetan batis

Lis pustaka

Bacaan lanjutan

Pranala jaba

Pedoman Umum Ejaan Bahasa Jawa (PUEBJ)
Sastra.org—Program digitalisasi bahasa dan sastra Jawa
Leksikon di Sastra.org—memuat himpunan kamus, sinonim, dan glosarium bahasa Jawa yang dikompilasi dari berbagai sumber
Kamus Indonesia-Jawa—kamus dwibahasa terbitan Balai Bahasa Provinsi Jawa Tengah
SEALang Library Javanese Lexicography—memuat kamus dwibahasa Jawa-Inggris (berdasarkan kamus Robson & Wibisono (2002)) serta korpus ekabahasa Jawa (dikompilasi dari berbagai sumber internet)

Jawa
Jawa
Basa Jepang (日本語) ento basa ané kaanggon ring Asia kangin olih 128 yuta diri, paling liuné ring Jepang tur suba dadi basa nasional Jepang. Basa Jepang masoroh basa-basa Japonik ajak basa-basa ané kaanggon ring Kapuloan Ryukyu, tur pakadanganné ajak basa-basa lénan tusing ngilis.

Pustaka

Jepang
Jepang
Basa Latin (Latin: lingua latīna, kaucapang: [ˈliŋɡʷa laˈtiːna]) inggih punika basa kuna sané rumasuk ring soroh basa-basa Indo-Éropa. Aksara Latin mawit saking aksara Étruski miwah Yunani. Sané dumun, Basa Latin wantah kaanggén ring wawengkon Roma miwah genah-genah sané nampek drika, Latium wastanné. Raris, punika mawinan Roma sayan nglimbak tur ngamedalang Basa Latin manados basa sané kaanggén ring Italia miwah ring Kaprabon Romawi Kulon. Basa-basa Roma modérn sakadi basa Itali, basa Prancis, Portugis, Spanyol miwah Romania, sami mawit saking basa Latin.

Pustaka

Latin
Basa Sansekerta (संस्कृतम्, anggén aksara Latin: saṃskṛtam, kaucapang [sɐ̃skɽɪtɐm]) inggih punika basa India kuna sané lantang babadnyané kirang-langkung 3.500 warsa. Sansekerta masoroh basa-basa Indo-Arya. Sansekerta inggih punika basa suratan indik agama miwah filosofi Hindu miwah suratan akéh kakawian agama Buddha miwah Jain miwah dados lingua franca India kuna. Ring pangawit abad ka-1 M, Sansekerta ibéh ka Asia Tenggara, Asia Timur miwah Asia Tengah sareng agama Buddha miwah Hindu, pinaka basa budaya luhur miwah basa sané kaanggén olih élit sané nitah wawidangan-wawidangan punika. Sansekerta pinaka basa kasurat ngawitin ring abad ka-2 SM saking Rigveda.

Pustaka

Cutetan

Lis pustaka lianan

Lis pustaka
Jan Gonda. 1952. Sanskrit in Indonésia, New Delhi: International Academy of Indian Culture.
Jan Gonda. 1963. Kurze Elementar-Grammatik der Sanskrit-Sprache, Leiden: E.J. Brill
Jan Gonda. 1966. A Concise Elementary Grammar of the Sanskrit Language, Tuscaloosa and London. Translated from the German by Gordon B. Ford Jr.
Haryati Soebadio. 1983. Tata Bahasa Sanskerta Ringkas. Jakarta: Djambatan.

Sansekerta
Basa Sasak inggih punika basa utama sané kaanggén olih krama Sasak ring Pulo Lombok, Nusa Tenggara Barat. Basa puniki ketah kaanggén olih para krama irika sadina-dina. Basa Sasak masaih sareng Basa Bali miwah Basa Sumbawa sané kabaosang ring Pulo sané nampek saking Pulo Lombok. Katiga basa punika ngranjing ring pupulan Basa Austronésia. Ring galah sané formal, krama Sasak nganggén basa Indonésia ri tatkala mababaosan utawi ri tatkala nyurat. Ring basa punika taler madué tatacara basa sakadi anggah-ungguhing basa ring Bali tur tatabasa ring Jawa. Tatabasa punika manut saking sira sané kabaosang utawi sareng mababaosan. Manut saking K. Alexander Adelaar, ida ngepahang basa Sasak dados kepahan saking kelompok Melayu-Sumbawa saking pupulan basa Melayu-Polinésia ring suratannyané sané kasobyahang ring warsa 2005. Basa sané pinih nampek saking Basa Sasak inggih punika Basa Sumbawa, selanturnyané Basa Bali. Basa Sasak madué makudang-kudang dialék, manut saking krama sané ngebaosang basa Sasak, basa punika madué limang dialék, inggih punika Kutó-Kuté, Nggetó-Nggeté, Menó-Mené, Ngenó-Ngené, miwah Meriaq-Meriku. Krama Sasak taler wénten sané nyurat ring lontar, kasurat nganggén basa Sasak, basa Kawi, miwah makakalih basané punika.

Pustaka

Cutetan

Kutipan

Lis pustaka

Pranala jaba
Kamus bahasa sasak online
Online Dictionary Sasak language - English
Koleksi Music of Indonésia and Malaysia David Goldsworthy yang diarsipkan dengan Paradisec, termasuk rekaman dengan akses terbuka, di Sasak.

Sasak
Sasak
Basa Swédia (svenska) ento basa masoroh basa-basa Jermanik Kaja ané kaanggon olih 10 yuta diri, paling liuné anggona di Swédia (pinaka basa resmi) muah di Finlandia, tongos status basa Swédia ento suba patuh ajak status basa Finlandia. Anak-anak ané bisa basa Swédia bisa masih nawang basa Norvégia muah basa Dénmark.

Pustaka

Swédia
Basa Tagalog ento basa ané paling pepes anggona di Filipina. Kuang-lebih 28 yuta diri nganggo basa Tagalog pinaka panutur asli ajak 45 yuta ané nganggo pinaka basa ping dua. Basa Tagalog ento suba dadi basa nasional Filipina ajak basa Inggris, masoroh basa Austronésia.

Pustaka

Tagalog
Filipina
Basa Yunani (basa Yunani: ελληνικά, ελληνική γλώσσα) inggih punika basa sané kaanggén olih wangsa Yunani ring Yunani, Siprus, miwah nagara-nagara sané wénten minoritas Yunani utawi krama sentana imigran saking Yunani. Basa Yunani madué babad kadokuméntasi sané pinih panjang ring pantaraning basa-basa Indo-Éropa makasami, inggih punika langkung saking 3.000 warsa. Basa Yunani kasurat antuk aksara Yunani daweg abad ka-9 utawi ka-8 SM. Duk warsa 2012 wénten kirang-langkung 13,4 yuta panutur asli basa Yunani ring jagaté.

Pustaka

Yunani
Yunani
Ir. Basuki Tjahaja Purnama (adan Cina Zhong Wan Xue / 鐘萬學, lekad 29 Juni 1966) ento adan politikus Indonésia ané taén dadi Gubernur Jakarta sekat 19 Novémber 2014 nganti 9 Méi 2017. Ida kasub masih baan adanné ané Hakka, Ahok (aksara Cina: 阿學), lantas sekat Januari 2019 ida ngidih apang kasambatang "BTP". Ida dadi kraman Komisi II DPR masa 2009-2014 uli Partai Golkar. Sané maluan ida taén dadi Bupati Belitung Timur masa 2005-2006.

Di tanggal 14 Novémber 2014, ida kaortaang dadi Gubernur Jakarta aji resmi, ngentinin Joko Widodo, ané ngresmiang Basuki Tjahaja Purnama di tanggal 19 Novémber di Istana Negara.

Pustaka

Tokoh Indonésia
Basé inggih punika entik-entikan sané medué akéh kawigunan. Wantah akidik sané uning tekén kawigunan basé punika sakadi:
Ngwantu ngicalang tatu
Ngicalang pikobet indik pencernaan.
Ngicalang sakit kolongan.
Ngwantu nuunang baat badan.
Kaanggén antiseptik.
Tamba sakit nyeri.
Nuunang setres.
Ngicalang kohkohan.
Ngatasin yéning medué pikobet mesuang getih saking hirung.
Mangdané mersihin karang untu.

Pustaka

Basé
Batik inggih punika kain sané kagambarin olih malam (lilin), tur prosés ri tatkala ngaryanin khusus miwah khas pesan. UNESCO ngamutusang indik Batik kadadosang "Warisan Kamanusiaan antuk Budaya Lisan miwah Nonbedawi (Masterpieces of the Oral and Intangible Heritage of Humanity) mawit saking tanggal 2 Oktober warsa 2009. Manut saking krunanyané Batik mawit saking Basa Jawa "ambhatik" saking kruna "amba" sané maartos lebar, jimbar, kain miwah titik utawi "matik" (ring Basa Jawa madué artos "ngaryanin titik") kruna punika salanturnyané nglimbak dados istilah Batik, sané maartos nyambungang titik-titik ngantos dados gambar ring sarana marupa kain sané jimbar. Silih situnggil cihna Batik inggih punika tata cara ngambar motif utawi wentuk nganggén téknik pemalaman, inggih punika ngambarang malam utawi lilin sané kagenahang ring wadah sané mawasta canting miwah cap. KRT. DR. HC. Wénten pikayunan Kalinggo Hanggopuro ring warsa 2002 sané kasurat ring buku "Bathik sebagai Busana Tatanan dan Tuntunan" nyaritayang indik para pangawi sané sasampunnyané sampun nganggén istilah Batik, nanging r sané sayuwakti istilah punika kasurat sakadi puniki "Bathik".

Soroh Batik manut saking Tata Cara Ngaryanin
Batik Tulis inggih punika kain sané kahias olih tékstur miwah corak batik nganggén tangan. Galah sané katelasang ri tatkala ngaryanin batik puniki kirang langkung 2-3 bulan.
Batik Cap inggih punika kain sané kahias olih tékstur miwah corak batik sané kawentuk nganggén cap (ketahnyané malakar saking temaga). Galah sané katelasang ri tatkala ngaryanin batik puniki kirang langkung 2-3 wai.
Batik Lukis inggih punika tata cara sané kaanggén ngaryanin batik, batik puniki kalukis utawi kagambar langsung ring kain putih.

Soroh Batik manut saking Genahnyané
Batik Bali
Batik Banyumas
Batik Betawi
Batik Besurek
Batik Madura
Batik Malang
Batik Pekalongan
Batik Tegal (Tegalan)
Batik Solo
Batik Yogyakarta
Batik Tasik
Batik Aceh
Batik Cirebon
Batik Kebumen
Batik Jombang
Batik Banten
Batik Tulungagung
Batik Kediri
Batik Kudus
Batik Jepara / Batik Kartini
Batik Brebes
Batik Minangkabau
Batik Minahasa
Batik Belanda
Batik Jepang

Soroh Batik manut saking Coraknyané

Batik Kraton
Batik Sudagaran
Batik Cuwiri
Batik Petani
Batik Tambal
Batik Sida Mukti
Batik Sekar Jagad
Batik Pringgondani
Batik Kawung
Batik Sida Luhur
Batik Sida Asih
Batik Semen Rama
Batik Jlamprang

Galeri

Pustaka

Batik
Budaya Indonésia
Baturiti (aksara Bali: ᬩᬢᬸᬭᬶᬢᬶ) inggih punika silih tunggil kecamatan ring kabupatén Tabanan, Provinsi Bali, Indonésia. Wawengkon kecamatan puniki linggahnyané 99,17 km².

Pamréntahan

Wawengkon administratip
Kecamatan Tabanan madué 12 Désa, inggih punika:
Angseri
Antapan
Apuan
Bangli
Batunya
Baturiti
Candikuning
Luwus
Mekarsari
Péréan
Péréan Kangin
Péréan Tengah
Kecamatan Baturiti miwah madué 64 Banjar Dinas (utawi kampung), 53 Désa Pakraman, miwah 73 Banjar Adat.

Pustaka

Pranala jaba
Situs Resmi Kabupatén Tabanan
BPS Kabupatén Tabanan
Prodeskel Binapemdes Kemendagri

Kecamatan ring Kabupatén Tabanan
Bau Nyale inggih punika upakara adat sané wénten ring Lombok. Bau Nyale mawit saking Basa Sasak, inggih punika Bau sané maartos nangkep, tur Nyale sané maartos cacing pasih ring Lombok. Upakara puniki kalaksanayang ring bulan Fébruari utawi Maret. Krama irika ka pasih ri tatkala pasang surut sawatara jam 4 ngantos 5 semeng, tur matetujon antuk nangkep Nyale. Nyale punika dados kaanggén ajengan miwah dados kaadol ring pasar. Upakara puniki mawit saking Legenda Putri Mandalika sané kauningin olih krama irika.

Pustaka

Pranala jaba
Upacara Bau Nyale atau Tangkap Nyale
Festival Bau Nyale

Lombok
Nusa Tenggara Timur
Bawang inggih punika entikan sané katah kaanggén makarya basa utawi kaanggén dados sarana matetamban. Yening selehin saking kawéntenannyane, bawang puniki mawit saking Iran, Pakistan miwah Syria, raris ngranjing ke India duk warsa 600 sadurung Masehi (600 SM). Saking India puniki raris ngranjing ke Amérika, Asia Timur, ngantos ka Asia Tenggara

Ceciren Morfologi
Bawang puniki maduwe makudang-kudang ceciren morfologi, inggih punika:

Akah: Akah Bawang puniki magenah ring betén umbinnyane. Lantang akah Bawang puniki prasida ngantos 15–30 cm.
Katik: Katik Bawang puniki katah kabaos katik sujati (batang sejati) utawi katah kabaos Diskus. Katik puniki marupa cakra inggih punika bunter miwah tipis. Katik pah duur saking bawang puniki marupa umbi semu utawi Bulbus sané mawit saking bongkol donnyane. Raris umbi semu sané wénten ring tanah dados umbi lapis.
Don: Don Bawang puniki mawarna gadang, raris risampune tuh mawarna coklat. Don Bawang punika giling sekadi pipa, raris panjangnnyane pantaraning 45–70 cm taler muncuknyane lanying.
Bunga: Bungannyané ngarumpyuk mawentuk bongkol, macarang silindris tegehnyané kirang-langkung 40 cm, mawarna gadang saha madué nenem benang sari, tur ring tengahnyané madué garis mawarna putih. Wohnyané bunter tur mawarna gadang, madué akah serabut.

Kawigunan
Bawang madué kawigunan anggén basa taler kanggén ngilangin gelem panes. Yéning jagi kanggén ubad gelem panes, ambil kirang-langkung duang dasa gram (20 gr) umbi Allium cepa, wasuh tur kihkih. Ri sampunné makihkih, kihkihané punika kacampuhin aséndok lengis nyuh, saha usapin ring angga. Umbi lapis Allium cepa madué kandungan saponin, flavonoida, polifenol, miwah minyak atsiri.

Wewidangan tumbuhnyané bawang punika ring Indonésia inggih punika ring 24 saking 34 propinsi. Propinsi sané paling akéh ngasilang entikan bawang punika minakadi Sumatra Utara, Sumatra Barat, Jawa Barat, Jawa Tengah, DIY, Jawa Timur, Bali, NTB, miwah Sulawesi Selatan.

Pustaka

Bawang
Beachwalk Bali ento genah malali sambilangan mablanja ané kasub di Bali, Indonésia. Tongosné di samping Pasih Kuta, Badung tur ngranayang tamiuné liu masih kemu. Ditu liu ada anak madagang barang lokal ajak uli dura negara. Ané malenan uli Beachwalk ento tongosné tusing matutup cara mall biasané. Anak ané malali ditu nyidayang ngrasayang angin uli sisin pasihé yadiastun ada di tengah Beachwalk Bali ené. Tongosé ento ada uli taun 2012.

Pustaka

Bali